Aes eo kompren perak eo bet lakaet meur a levr gant Paol Feval e brezhoneg : lavarout a rae e oa breton ha lorch ennañ gant se. Lakaet eo bet war-wel en Boudig an Aod muioch eget e levrioù all gantañ marteze. Arouezius eo ar senenn a weler enni ar chozh Huon a Vaorever o tiouganiñ diskar Breizh daoust ma tremenfe ar romant tro 1400.  Plijus a-walch eo ar romant da lenn, dre men deus ar stek Paol Feval evit itrikañ un ober rouestlet a-walch, daoust ma vijemp engortoz eus an darvoudoù alies gant ar boaz memaomp ouzh an istorioù, etre an tele, al levrioù hag all ! ha kavet en deus din e oa mat an droidigezh graet gant Per Denez hag Ernest ar Barzhig : daoust ma vije aes ar brezhoneg da lenn e teskan gerioù ur wezh an amzer ha plijus eo.  Koulskoude en deus kavet din ivez e oa un tammig re chros an tudennoù, re bimpatromet  ; dreist-holl ar re a eil renk ; krediñ a rafer bezañ en ur film pe en ur pezh-choari… Soñjet m eus e oa marteze gwelloch evit bugale eget evit tud gour, met ar pezh a lakfe bugale 8 bloaz da choarzhin nint ket prest de lenn e brezhoneg, ha pa vije lennet dezho ne gomprenfent ket kalz tra en abeg meo ret kaout un nebeut gouiziegezh war an Istor evit kompren ar pezh a liamm etrezo ar fermourien hag ar binvidien da skouer. Evel kalz a levrioù brezhoneg eo unan nen deus publik ebet moarvat.  Nemet  evit an dud a zesk, marteze ? Aesoch eo kompren un istor emaer engortoz ag an ton hag ar son anezhi ?  Chom a ra atav an endro dispar : Menez Mikael ar Mor, a vez implijet amañ e draezhennoù mouk hag e vanati kement ha kement. Plijusoch eo sellet outañ e mod-se eget dre e stalioù diniver a choarielloù nul made in Sina sur !